b"\n_START_ARTICLE_\nPometet\n_START_PARAGRAPH_\nPometet ligger i Taastrup og er etableret her i 1956. Det er en enhed under Det Biovidenskabelige Fakultet for F\xc3\xb8devarer, Veterin\xc3\xa6rmedicin og Naturressourcer ved K\xc3\xb8benhavns Universitet. Et pomet er en samling af frugttr\xc3\xa6er- og buske. Navnet er afledet af det latinske pomum, som betyder \xc3\xa6ble._NEWLINE_Sortssamlingen er meget stor og omfatter cirka 750 \xc3\xa6blesorter, hvoraf omkring de 250 er danske. Antallet af andre frugtsorter ligger mellem 80 og 120. Sorterne er overvejende indsamlet i 1940'erne og 50'erne af Anton Pedersen, professor i frugtavl._NEWLINE_Samlingen har desuden funktion som g\xc3\xa9nbank og indg\xc3\xa5r i Nordisk Genbank, som har til form\xc3\xa5l at bevare genetiske ressourcer for plantearter anvendt til dyrkning i bestemte klimaomr\xc3\xa5der._NEWLINE_Pometet anvendes ogs\xc3\xa5 i undervisningen inden for frilandsdyrkning samt planteskoledrift og af agronom- og hortonomstuderende."